獨坐
作者：徐鹿卿
朝代：宋

paragraphs: 長江釀碧山滴藍，書堂枕北戶啟南。
無人與言略爲二，邀月對影聊成三。
澄清萬慮了無攄，魚獵百氏幾如貪。
觀蘭玩石亦何好，平生嗜好有所耽。
沉烟紛郁醒宿醉，松風清越供幽談。
反觀靜照默有契，森然衆理俱包涵。
覊窮紛紛歎荼苦，真味往往如飴甘。
客來問訊主人處，春風軒下榻睡酣。